|  |  |
| --- | --- |
| **Feladat elnevezése:** álláskereső együttműködési kötelezettsége | **Feladat típusa:** plenáris feladat |
| **Időtartam:** 60 perc | **Feladat műfaja:** kombinált feladatmegoldás |
| **Feladat célja:** A feladat célja annak feltárása, mennyire vannak tisztában a tanulók az álláskeresők együttműködési kötelezettségének tartalmával, a vonatkozó jogszabályi háttérrel, kacsolódó fogalmakkal. A gyakorlati feladatok megoldása során pedig kamatoztathatják már meglevő, illetve a tréner által kezdeményezett beszélgetés kapcsán szerzett ismereteiket.    **Feladat célcsoportja:** Ajánlott minimum nyolc általános végzettség, alacsonyabb iskolai végzettségnél nem alkalmazható.  **Feladat részletes leírása:**  1. fázis:  Az első fázisban a tréner beszélgetést kezdeményez a tanulókkal, kinek milyen ismeretei vannak a munkanélküliséggel, álláskeresői léttel kapcsolatosan.  Háttérinformáció a trénernek:  A munkanélküliség hatását, az egyes egyéni reakciókat sem a munkanélküli, sem pedig a családja nem képes egyedül feldolgozni. Támogatásra van szüksége, amely lehet aktív és passzív. Az aktív foglalkoztatáspolitikai eszközök az álláskeresők munkához való hozzájutását segítik elő az álláskeresők képzése és a munkaadók foglalkoztatási képességének, lehetőségeinek növelése révén, a foglalkoztatáspolitikai célok megvalósítását közvetlenül szolgálják. A passzív foglalkoztatáspolitikai eszközök az álláskeresők (munkanélküliek) ellátását szolgálják az álláskeresés időszakában, vagyis pótlólagos jövedelem biztosításával teszik átvészelhetővé az álláskeresés időszakát. Ebben a feladatban a passzív foglalkoztatáspolitikai eszközökről lesz szó, az álláskeresési segély folyósításának feltételeit fogjuk körbejárni, valamint az álláskereső együttműködési kötelezettségének kérdéskörét.  A kezdeti, ráhangolódó fázis után a tanulók kiscsoportokban fognak dolgozni.  2. fázis:  A résztvevőkből három csoportot képezünk. A legcélszerűbb a véletlenszerű csoportosítás, amihez lehetőség például három papírdarab, az egyiken egy egyes szám, a másikon egy kettes szám, a harmadikon a hármas szám szerepeljen. Mindenki húz a három papírdarab közül, és ez alapján bekerül a megfelelő csoportba. A csoportok kialakítását követően a kiscsoportok közösen dolgoznak. Minden csoport egy borítékban megkapja a feladatokat (egy A/4-es lap csíkokra vágva, így minden eset egy papírdarabon lesz), és azt kell eldönteniük, megvitatniuk, hogy vajon álláskereső fogalmáról - együttműködési kötelezettséget teljesítő személyről - megfelelő munkahely meghatározásáról beszélhetünk a konkrét esetekben. Minden csoport kap három borítékot is, álláskereső fogalma - együttműködési kötelezettséget teljesítő személy - megfelelő munkahely meghatározása  feliratokkal, ezekbe kell belehelyezniük a konkrét eseteket aszerint, melyik fogalomhoz tartoznak.  A konkrét esetek a következők:   1. aki a munkaviszony létesítéséhez szükséges feltételekkel rendelkezik 2. a kirendeltség által meghatározott időpontban, de legalább három havonként jelentkezik a kirendeltségen, vagy jelentkezési kötelezettségének – előzetes nyilatkozatát követően – elektronikus levél útján tesz eleget 3. maga is aktívan keres munkahelyet 4. a várható kereset az álláskeresési járadék összegét eléri, illetve amennyiben az álláskeresési járadék összege a kötelező legkisebb munkabérnél alacsonyabb, a kötelező legkisebb munkabér összegét eléri 5. oktatási intézmény nappali tagozatán nem folytat tanulmányokat 6. öregségi nyugdíjra nem jogosult, rehabilitációs járadékban, valamint jogerős határozattal megállapított megváltozott munkaképességű személyek ellátásban nem részesül 7. az alkalmi foglalkoztatásnak minősülő jogviszony kivételével munkaviszonyban nem áll, és egyéb kereső tevékenységet sem folytat 8. az elhelyezkedése érdekében az állami foglalkoztatási szervvel együttműködik, és akit 9. az állami foglalkoztatási szerv álláskeresőként nyilvántart 10. megváltozott munkaképességű álláskereső esetén az általa igénybe vehető közlekedési eszközzel az oda- és visszautazás ideje a két órát nem haladja meg 11. az álláskereső foglalkoztatása munkaviszony keretében történik 12. az álláskereső státuszát befolyásoló körülményeiben bekövetkezett változást annak bekövetkeztétől számított 15 napon belül személyesen vagy - előzetes nyilatkozatát követően - elektronikus levél útján bejelenti a kirendeltségen 13. a kirendeltség által felajánlott munkaerő-piaci szolgáltatást, támogatott képzési lehetőséget elfogadja, illetőleg igénybe veszi 14. részt vesz a megfelelő munkahelyhez jutást elősegítő munkaerő-piaci programban, és 15. a megfelelő munkahelyre szóló állásajánlatot elfogadja. 16. egészségi állapota szerint az álláskereső a munka elvégzésére alkalmas 17. a munkahely és a lakóhely közötti naponta – tömegközlekedési eszközzel történő – oda-, és visszautazás ideje a három órát, illetve a tíz éven aluli gyermeket nevelő nő és a tíz éven aluli gyermeket egyedül nevelő férfi álláskereső esetében a két órát nem haladja meg   3. fázis: A tréner felkéri mindhárom csoportot, ismertesse a feladat megoldását. Mindhárom csoport felolvassa egymás után egy-egy boríték tartalmát, majd a tréner értékeli az eredményeket. Így megbeszélik, ellenőrzik mindhárom boríték tartalmát, így a konkrét kérdésre adott válaszokat. A harmadik fázis célja tehát az eredmények összefoglalása, irányított beszélgetés a tréner vezetésével.  **Végrehajtás értékelése:**  Az egyes fázisokhoz külön-külön tartozik értékelés.  Az első fázisban az értékelés nem releváns, inkább egy ráhangolódó beszélgetés zajlik.  A második fázisban a tréner a csoportok között járva segíti a feldolgozást, esetlegesen felmerülő vitás kérdésekben segíti a megoldás közös megkeresését.  Háttérinformáció, megoldás a trénernek: Ki tekinthető álláskeresőnek?  1. „aki a munkaviszony létesítéséhez szükséges feltételekkel rendelkezik, és 2. oktatási intézmény nappali tagozatán nem folytat tanulmányokat, és 3. öregségi nyugdíjra nem jogosult, rehabilitációs járadékban, valamint jogerős határozattal megállapított megváltozott munkaképességű személyek ellátásban nem részesül, és 4. az alkalmi foglalkoztatásnak minősülő jogviszony kivételével munkaviszonyban nem áll, és egyéb kereső tevékenységet sem folytat, és 5. az elhelyezkedése érdekében az állami foglalkoztatási szervvel együttműködik, és akit 6. az állami foglalkoztatási szerv álláskeresőként nyilvántart.   **Együttműködési kötelezettségét teljesítőnek az tekinthető, aki:**   1. a kirendeltség által meghatározott időpontban, de legalább három havonként jelentkezik a kirendeltségen, vagy jelentkezési kötelezettségének – előzetes nyilatkozatát követően – elektronikus levél útján tesz eleget, 2. az álláskereső státuszát befolyásoló körülményeiben bekövetkezett változást annak bekövetkeztétől számított 15 napon belül személyesen vagy - előzetes nyilatkozatát követően - elektronikus levél útján bejelenti a kirendeltségen, és 3. maga is aktívan keres munkahelyet, és 4. a kirendeltség által felajánlott munkaerő-piaci szolgáltatást, támogatott képzési lehetőséget elfogadja, illetőleg igénybe veszi, és 5. részt vesz a megfelelő munkahelyhez jutást elősegítő munkaerő-piaci programban, és 6. a megfelelő munkahelyre szóló állásajánlatot elfogadja.   Akkor megfelelő a munkahely, ha:   1. egészségi állapota szerint az álláskereső a munka elvégzésére alkalmas; 2. a várható kereset az álláskeresési járadék összegét eléri, illetve amennyiben az álláskeresési járadék összege a kötelező legkisebb munkabérnél alacsonyabb, a kötelező legkisebb munkabér összegét eléri; 3. a munkahely és a lakóhely közötti naponta – tömegközlekedési eszközzel történő – oda-, és visszautazás ideje a három órát, illetve a tíz éven aluli gyermeket nevelő nő és a tíz éven aluli gyermeket egyedül nevelő férfi álláskereső esetében a két órát nem haladja meg; 4. megváltozott munkaképességű álláskereső esetén az általa igénybe vehető közlekedési eszközzel az oda- és visszautazás ideje a két órát nem haladja meg; 5. az álláskereső foglalkoztatása munkaviszony keretében történik.   További érdekességként a tréner elmesélheti a tanulóknak, milyen következménnyel jár a megfelelő munkahely visszautasítása. Amennyiben ugyanis a közvetített álláskereső nem keresi fel a munkaadót, vagy nem tájékoztatja a kirendeltséget a közvetítés eredményéről a megadott határidőig, mulasztását 8 napon belül köteles igazolni. Ha távolmaradását, illetve a megfelelő munkahely visszautasítását nem tudja alátámasztani, illetve a munkaviszony létrejötte a közvetítettnek felróható okból hiúsul meg, az álláskeresőt a kirendeltség törli a nyilvántartásból.” (1991. évi IV. törvény 54.§)  A harmadik fázis végén a tréner összefoglalja a főbb eredményeket, közös beszélgetést kezdeményez a témában.  **Speciális helyszíni igények, körülmények:**  A feladat többszöri pozícióváltást igényel. A kiscsoportok kialakuláshoz a terem különböző részein (vagy akár lehetőség esetén külön termekben) adjunk lehetőséget, hogy az áthallások ne zavarják és ne is befolyásolják a csoportmunkát. A plenáris munka során körbeülve férjen el a csoport úgy, hogy mindenki mindenkit jól láthasson és hallhasson.  **Eszközök:**  Toll  Feladat: a konkrét esetek, definíciók felsorolása egy A/4-es lapon, csíkokra vágva, így minden eset külön papírdarabon szerepel  Három boríték: álláskereső fogalma - együttműködési kötelezettséget teljesítő személy - megfelelő munkahely meghatározása felirattal  Számmal ellátott papírlap/kártya az esetleges véletlenszerű csoportbontáshoz – elhagyható  **Alkalmazott módszerek:**  Kiscsoportos feldolgozás, megvitatás  Plenáris feldolgozás, megvitatás, összegzés  **Konklúziók:**  Az álláskeresők együttműködési kötelezettsége kiemelt szerephez jut, ennek hiányában a munkanélküli személy nem kaphat álláskeresési járadékot. A feladat megoldása, eredményeinek megbeszélése után a tanulók tisztában lesznek a kapcsolódó fogalmak jelentésével, és azzal, hogyan kell együttműködniük a hatósággal, ha esetleg a jövőben munkanélkülivé válnának.  **Feladat forrása**  Dr. Takács-Miklósi Márta saját ötlete alapján  1991. évi IV. törvény  **Szükséges mellékletek**  kérdéses esetek felsorolása | |